stanford-oval/wikipedia huggingface dataset:
Viron itsenäisyyspäivä
Juhlallisuudet

Vuoden 1991 uudelleen itsenäistymisen jälkeen Viron itsenäistymispäivää on juhlittu varsin samanlaisin menoin kuin Suomessa. Päivään kuuluu lipunnostoja, juhlajumalanpalvelus, seppeleiden laskuja, Viron puolustusvoimien paraati sekä Viron tasavallan presidentin isännöimä itsenäisyyspäivän juhla kutsuvieraille. Itsenäisyyspäivän juhlassa presidentti kättelee vieraat saman mallin mukaisesti, jonka Lennart Meri aikanaan omaksui Suomesta.
Presidentti myöntää itsenäisyyspäivänä kunniamerkkejä ansioituneille kansalaisille. Kaikilla kansalaisilla on oikeus ehdottaa kunniamerkin saajaa tasavallan presidentille. Sekä paraati että juhlavastaanotto järjestetään vuosittain eri kaupungeissa. Vuonna 2014 ne pidettiin Pärnussa, vuonna 2015 Narvassa.
Paraati, juhlavastaanotto ja vastaanottoa edeltävä konsertti, jonka aloittaa presidentin pitämä itsenäisyyspäiväpuhe, lähetetään suorana televisiossa. Juhlavastaanotto alkaa kättelyseremonialla, jossa presidentti ja presidentin puoliso kättelevät kaikki vieraat. Kättelyseremoniaa kutsutaan ironisesti ”pingviinien paraatiksi”, koska miesten mustat frakit muistuttavat pingviinien höyhenpeitettä.
Koska tasavallan presidentin juhlavastaanotto pidetään aina itsenäisyyspäivänä, järjestävät maakunnat ja kunnat samanlaisia juhlallisuuksia jo 23. helmikuuta. Koulut ja muut toimielimet jopa aiemmin. Viime vuosina pääministeri on perinteisesti pitänyt puheen Tarton Vanemuine-teatterissa, jossa Tarton kunnan ja maakunnan järjestämämä juhlavastaanotto on pidetty. Tartossa yliopisto-opiskelijat ovat perinteisesti nostaneet Viron lipun salkoon Tarton tähtitornilla 24. helmikuuta.
Vuodesta 2014 lähtien itsenäisyyspäivän juhlallisuuksiin on kuulunut soihtukulkue Tallinnassa. EKRE:n nuorisojärjestön Sinine Äratuksen alulle paneman perinteen on määrä kunnioittaa itsenäisyyden puolesta kaatuneita ja muistuttaa, etteivät virolaiset nuoret ole hylänneet kansallismielisyyttä. Tämä tapahtuma on saanut innoituksensa samankaltaisista tapahtumista Puolassa.
Aiheesta muualla

Kuvia tai muita tiedostoja aiheesta Viron itsenäisyyspäivä Wikimedia Commonsissa
Itsenäisyyspäivän juhlintaa Tarton tähtitornin juurella 24. helmikuuta 2013.
Itsenäisyyspäivän soihtukulkue Tallinnassa 2016.
Rantala
Nimen muita merkityksiä

Rantala, työväentalo Kokemäellä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Aatto

Aatto on juhla- tai merkkipäivää edeltävä päivä, varsinkin sen ilta.
 Esimerkiksi vappua edeltää vapunaatto, juhannuspäivää juhannusaatto, joulupäivää jouluaatto ja uudenvuodenpäivää uudenvuodenaatto.
Monien vuotuisten juhlien vietto alkaa jo aattona, ja monissa tapauksissa juhlan perinteet keskittyvät enemmänkin aattoiltaan kuin sitä seuraavaan varsinaiseen juhlapäivään. Tätä ilmentävät myös sananlaskut: "Aatto juhlaa jalompi" sekä "aatosta juhla korkehin." Almanakkoihin aattopäiviä ei kuitenkaan yleensä merkitä.
Nykyisin muun muassa Suomessa joulu- ja juhannusaatto ovat useimmilla työpaikoilla vakiintuneen käytännön ja monilla aloilla myös työehtosopimusten mukaan vapaapäiviä, vaikka ne eivät olekaan almanakkaan merkittyjä pyhäpäiviä (paitsi jouluaatto sunnuntaiksi sattuessaan). Valtion virastojen osalta asiasta on säädetty asetuksella. Varhaisempi käytäntö 1960-luvulle saakka oli, että pyhäpäivien aattoina työpäivä oli tavallista lyhempi, usein neli- tai viisituntinen mutta viisipäiväiseen työviikkoon siirryttäessä joulu- ja juhannusaatto muutettiin vapaapäiviksi, kun taas muiden pyhäpäivien aattoina työpäivä pidennettiin normaalin pituiseksi. Joulu- ja juhannusaatto rinnastetaan pyhäpäiviin myös esimerkiksi säädettyjen määräaikojen laskemisesta. Vähittäiskaupat oli ennen lain mukaan suljettava aattopäivinä tavallista aikaisemmin, viimeksi vuosina 2009–2015 voimassa olleen lain mukaan joulu- ja juhannusaattona kello 12:een, uudenvuoden- ja vapunaattona klo 18.
Sanan aatto etymologia on muinaisruotsin iltaa tarkoittavassa sanassa apton tai afton.
Robert A. Heinlein

| Robert A>  Heinlein |
| --- | --- |
 Robert A. Heinlein (1976)
Henkilötiedot
Syntynyt: 7. heinäkuuta 1907 Butler, Missouri
Kuollut: 8. toukokuuta 1988 (80 vuotta)
Kansalaisuus:  Yhdysvallat
Ammatti:  kirjailija
Kirjailija
Salanimi:  Anson MacDonald  Lyle Monroe  John Riverside  Caleb Saunders  Simon York 
 Nimikirjoitus
Palkinnot
 Hugo Damon Knight Memorial Grand Master Award 
Aiheesta muualla
Löydä lisää kirjailijoitaKirjallisuuden teemasivulta
Robert Anson Heinlein (7. heinäkuuta 1907 Butler, Missouri, Yhdysvallat – 8. toukokuuta 1988) oli yhdysvaltalainen tieteiskirjailija. Hän oli pitkään yksi "kolmesta suuresta" tieteiskirjailijasta Isaac Asimovin ja Arthur C. Clarken kanssa. Hänet on nimetty ensimmäiseksi tieteiskirjallisuuden grand mastereista.
Heinlein sai elämänsä aikana seitsemän Hugo-palkintoa ja ensimmäisen grand master -palkinnon elämäntyöstään. Hänen tunnetuimpia teoksiaan ovat muun muassa Stranger in a Strange Land (1961) ja Starship Troopers (1959).
Nuoruus

Heinlein syntyi vuonna 1907 Missourissa Rex ja Bam Heinleinin perheen kolmanneksi pojaksi. Perhe muutti pian Kansas Cityyn, missä Heinlein varttui. Heinlein oli lapsena kiinnostunut tähtitieteestä ja luki paljon tieteiskirjallisuutta.
Heinlein opiskeli laivastoakatemiassa vuosina 1925–1929 ja valmistui aliluutnantiksi. Vuonna 1932 hänet sijoitettiin hävittäjä U.S.S. Roperille. Hän tuli kuitenkin pienellä aluksella merisairaaksi ja joutui eroamaan armeijasta vuonna 1934 luutnanttina. Armeijan jälkeen Heinlein kävi Kalifornian yliopistoa Los Angelesissa ja asettui ehdokkaaksi kunnallisvaaleissa Hollywoodissa. Kun häntä ei valittu, hän päätti ryhtyä kirjailijaksi ja lähetti vuonna 1939 Astounding Science-Fiction -lehteen kertomuksensa ”Life-Line”. Lehden julkaistua tarinan Heinlein lähetti niitä lisää.
Kirjailijan ura

Heinleinin varhaiset novellit ja romaanit julkaistiin ensin jatkokertomuksina, ja kirjamuodossa vasta vuosia myöhemmin. Ennen toista maailmansotaa Heinleinin kertomuksia oli ilmestynyt lähes yksinomaan tieteisfiktiolehdissä, mutta sen jälkeen kustantajat uskaltautuivat julkaisemaan tieteiskirjoja.
Heinleinin ”tulevaisuuden historia” -sarja koostuu hänen 1940- ja 1950-luvuilla kirjoittamistaan kertomuksista, jossa kuvataan joskus samojen henkilöhahmojen kautta ihmiskunnan historian vaihetta, jossa ihminen oppii ensin avaruusmatkailun ja sitten tähtienvälisen matkailun. Sarjaan kuuluvat kertomukset Mies, joka myi kuun (1950), Maan vihreät kunnaat (1951), Kapina 2100 (1953), Maan hylkäämät (1958) ja Orphans of the Sky (1963).
Heinleinin ensimmäinen pitkä teos Näin ei saa jatkua ilmestyi jatkosarjanalähde? vuonna 1940, ja se julkaistiin myöhemmin yhdessä jatkonsa Coventryn (1940) kanssa nimellä Kapina 2100 (1953). Kertomus kuvaa kapinaa tulevaisuuden Yhdysvaltojen uskonnollista pakkovaltaa vastaan.
Seitsemän miehen sodassa (1941, kirjana 1948) aasialaiset hyökkäävät Yhdysvaltoihin. Yli-ihmisen aika (1942, kirjana 1948) on kertomus yhteiskunnasta, jossa valmistetaan perintötekijöiltään täydellisiä lapsia.lähde?
Heinleinin aikaparadoksikertomuksista merkittävimpiä ovat ”By His Bootstraps” (1941) ja ”All You Zombies” (1958). Novelli ”And He Built a Crooked House” (1941) on moniulotteisuuden kuvaus.
Heinlein julkaisi vuodesta 1947 alkaen aina 1950-luvun lopulle saakka myös nuorille tarkoitettua tieteiskirjallisuutta, kuten Rocketship Galileo (1947), Red Planet (1949), Farmer in the Sky (1950), Between Planets (1951), The Rolling Stones (1952), Starman Jones (1953), The Star Beast (1954), Tunnel in the Sky (1955), Time for the Stars (1956), Galaksin kansalainen (1957), Have Spacesuit – Will Travel (1958) ja Taistelu Venuksessa (1963). Starship Troopers (1959) sai parhaan romaanin Hugo-palkinnon vuonna 1960, ja Farmer in the Sky sai retro-Hugo-palkinnon vuonna 2001.
Heinleinin aikuisille suuntaamia 1950-luvun romaaneja ovat The Puppet Masters (1951), The Door into Summer (1956) ja Panoksena tulevaisuus (1957), joista jälkimmäinen sai Hugo-palkinnon.
Romaani Stranger in a Strange Land (1961) oli myyntimenestys ja toi Heinleinille Hugo-palkinnon. Virginia Heinlein julkaisi teoksen alkuperäisen, lyhentämättömän version miehensä kuoleman jälkeen.
Heinlein lopetti novellien kirjoittamisen 1960-luvun puolivälissä ja keskittyi romaaneihin. Hän toi kirjoissaan usein esiin libertaarisen maailmankuvansa, jonka jotkut tulkitsivat jopa fasistiseksi. Heinleinin uran loppuvuosien tuotantoa pidetään yleisesti heikkotasoisempana kuin 1970-lukua edeltänyttä tuotantoa.
Yksityiselämä

Robert Heinlein ja hänen kolmas vaimonsa Virginia Gerstenfeld menivät naimisiin vuonna 1948. He tapasivat toisen maailmansodan aikana Yhdysvaltain laivaston koelaitoksessa Philadelphiassa. Gerstenfeld työskenteli kemistinä ja ilmailun testi-insinöörinä ja Heinlein insinöörinä. Robert Heinlein oli toiminut laivastossa ennen tuberkuloosia vuonna 1934 ja Virginia Gerstenfeld työskenteli hänen avustajanaan vaikka oli sotilasarvoltaan korkeampi.
Heinlein-yhdistys

Heinlein-yhdistys on Virginia Heinleinin perustama yhdistys miehensä puolesta. Yhdistys muun muassa myöntää Robert A. Heinlein -palkinnon.lähde?
Suomennetut teokset

Seitsemän miehen sota.  (The Day After Tomorrow, 1941, kirjana 1948)  Suomentanut Sirkka Carlson. Helsinki:  Nide, 1954.  – 2. painos: Kirjayhtymä, 1992. ISBN 951-23-3139-X.
Yli-ihmisen aika.  (Beyond This Horizon, 1942, kirjana 1948)  Suomentanut Matti Kannosto. Helsinki:  Kirjayhtymä, 1979.  ISBN 951-26-1686-6
Rakettilaivan kadetti (Space Cadet, 1948). Suomentanut Hugo L. Mäkinen. Helsinki: Tammi, 1954.
Mies, joka myi kuun . (The Man Who Sold the Moon, 1940, kirjana 1950) Suomentanut Sirkka Carlson. Helsinki: Nide, 1956.
”Elämänlanka” (1939)
”Mies, joka myi Kuun”
”Requiem”
”Teiden on kuljettava”
”Tulkoon valkeus”
”Vaarallisia voimia”
Kapina 2100 . (Revolt in 2100, 1953) Suomentanut Jari Niittylä. Book Studio, 2000. ISBN 951-612-006-7
”Coventry”
”Näin ei saa jatkua”
”Sopeutumaton”
Panoksena tulevaisuus.  (Double Star, 1956)  Suomentanut Veikko Rekunen. Helsinki:  Ursa, 1980.  ISBN 951-9269-12-6
Galaksin kansalainen.  (Citizen of the Galaxy, 1957)  Suomentanut Reijo Kalvas. Gummerus, 2001.  ISBN 951-20-5929-0
Maan hylkäämät (Methuselah’s Children, 1941, kirjana 1958)
Taistelu Venuksessa.  (Podkayne of Mars, 1963)  Suomentanut Matti Rosvall. WSOY, 1978.  ISBN 951-0-08659-2
Kuu on julma.  (The Moon is a Harsh Mistress, 1966)  Suomentanut Matti Kannosto. Helsinki:  Kirjayhtymä, 1987.  ISBN 951-26-2947-X
Tuomiopäivän komedia.  (Job. A Comedy of Justice, 1984)  Suomentanut Matti Kannosto. Helsinki:  Kirjayhtymä, 1986.  ISBN 951-26-2865-1
Kissa muurin läpi.  (The Cat Who Walks Through Walls, 1985)  Suomentanut Matti Kannosto. Helsinki:  Kirjayhtymä, 1988.  ISBN 951-26-3074-5
”Elämänlanka” (1939) teoksessa Isaac Asimov science fiction valikoima 3, suomentanut ja toimittanut Reijo Kalvas. Hyvinkää: Viihdeviikarit, 1989. ISBN 951-611-269-2.
”Kuun mustat onkalot” (1949), teoksessa: Huomispäivän maailmat (Tomorrow’s worlds), toim. Robert Silverberg. Suomentanut Erkki Vainikkala. Jyväskylä: Gummerus, 1971.
”Maan vihreät kunnaat” (1947). Aikakone 3, 1982.
”Skylift” (1953). Aikakone 2/1988.
Aiheesta muualla

Kuvia tai muita tiedostoja aiheesta Robert A. Heinlein Wikimedia Commonsissa
The Heinlein Book Bin: kokoelma kirjailijan teoksien kansikuvia ja esittelyjä (Arkistoitu – Internet Archive) (englanniksi)
The Heinlein Society. (englanniksi)
Robert A(nson) Heinlein (1907–1988) (englanniksi)
Robert A. Heinlein Internet Speculative Fiction Database -sivustolla (englanniksi)
Robert A. Heinlein Internet Movie Databasessa. (englanniksi)
Robert A. Heinlein Science Fiction Awards Database -sivustolla. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Suomi (KANTO)  Belgia  Yhdysvallat  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  Europeana  SNAC  IdRef 
Robert ja Virginia ”Ginny” Heinlein Tahitilla 1980.
Google Street View

Google Street View’n kattavuus eri maissa.   Maa ja siihen kuuluvat alueet täysin katettuja   Maa ja siihen kuuluvat alueet osittain katettuja   Maa ja siihen kuuluvat alueet aiotaan kuvata täysin tai osittain (virallista tietoa)   Maa ja siihen kuuluvat alueet aiotaan kuvata täysin tai osittain (epävirallista tietoa)  Maa ja siihen kuuluvat alueet on katettu vain tärkeimpien kohteiden osalta  Maata ja siihen kuuluvia alueita ei ole eikä ole tarkoitus kattaa lähiaikoina
Googlen kuvausauto Turussa toukokuussa 2009.
Googlen kuvausauto Yhdysvalloissa kesäkuussa 2009.
Googlen kuvausauto Kemissä heinäkuussa 2019.
Google Street View on Googlen tarjoama katunäkymäpalvelu, jota voidaan käyttää Google Mapsissa ja Google Earthissa.
Palvelussa kaupunkien ja kylien katuja voi katsoa 360 asteen näkymällä. Google aloitti palvelun Yhdysvalloissa vuonna 2007. Google käyttää katunäkymien ottamiseen autoja, kolmipyöriä, moottorikelkkoja ja kärryjä. Vuonna 2017 Google ilmoitti julkaisseensa yli 16 miljoonaa kilometriä katunäkymiä 83 eri valtiossa.
Google Street View’ssa on tällä hetkellä kuvattu kaupunkeja ja alueita yli 80 eri maasta, muun muassa Australiasta, Espanjasta, Hongkongista, Italiasta, Japanista, Norjasta, Ranskasta, Ruotsista, Suomesta, Venäjältä, Yhdistyneestä kuningaskunnasta ja Yhdysvalloista.
Ihmisten kasvot ja autojen rekisterikilvet pyritään käsittelemään tunnistamattomaksi. Käyttäjä voi pyytää Googlea lisäämään sumennusta tai poistamaan katunäkymästä kuvan, mikäli hän kokee sen loukkaavan yksityisyyttä tai sisältävän muuten sopimatonta materiaalia. Sveitsi ilmoitti marraskuussa 2009 haastavansa Googlen oikeuteen yksityisyyden loukkaamisesta Street View -palvelun takia. Vuonna 2009 Kreikka kielsi Googlea kuvaamasta maassa, kunnes yhtiö pystyy takaamaan paremman yksityisyydensuojan.
Suomen katunäkymät

Google alkoi kuvata Suomen katuja maaliskuussa 2009. Katunäkymät julkaistiin 9. helmikuuta 2010. Suomessa katunäkymiä on kuvattu laajasti Hangosta Utsjoelle.  Google alkoi ottaa uusia katukuvia ympäri Suomea 18. elokuuta 2011.  Kuvaamista jatkettiin kesällä 2012. Elokuussa 2013 julkaistiin laajasti päivityksiä Suomen kuviin. Uudet kuvat on otettu pääasiassa kesällä 2011. Elokuussa 2017 kuvattiin näkymiä suurimpien kaupunkien keskustojen jalkakäytäviä ja kävelykatuja. Vuonna 2021 Google ilmoitti nettisivuillaan kuvaavansa katuja Suomessa maaliskuusta joulukuuhun. Joulukuussa 2022 julkaistiin suuri joukko päivitettyjä katunäkymiä, jotka oli kuvattu vuosina 2017–2021.
Suomessa kuvatuissa kuvissa saattoivat kasvot ja rekisterikilvet näkyä monin paikoin vielä palvelun ensimmäisinä käyttöpäivinä.
Suomessa vastaavia katunäkymäpalveluita ovat avanneet Eniro ja Fonecta. Vuoden 2009 lopussa avatut Eniron katunäkymät rajoittuivat Turkuun, Tampereelle ja Helsinkiin. Fonectan katunäkymät rajoittuivat kävelykierroksiin yksittäisillä kauppakaduilla ja -keskuksissa.
Myös Applen on tarkoitus julkaista katunäkymiä Suomesta.
Aiheesta muualla

Kuvia tai muita tiedostoja aiheesta Google Street View Wikimedia Commonsissa
Street View
Google Maps
Chinese Democracy

| Chinese Democracy Guns N’ Roses |
| --- | --- | --- |

Studioalbumin tiedot
 Äänitetty : 1997 – helmikuu 2007
 Julkaistu: 23. marraskuuta 2008
 Tuottaja(t): Caram Costanzo & Axl Rose
 Tyylilaji: hard rock
 Kesto: 71.18
 Levy-yhtiö: Geffen Records Black Frog
Guns N’ Rosesin muut julkaisut
| Greatest Hits 2004 | Chinese Democracy 2008 |   |
Chinese Democracy on Guns N’ Rosesin kuudes studioalbumi. Axl Rose aloitti levyn kirjoittamisen jo 1994, mutta albumi julkaistiin vasta 23. marraskuuta 2008. Chinese Democracy on yhtyeen viimeisin studioalbumi sitten vuoden 1993 cover-albumin The Spaghetti Incident?. Albumien julkaisuväli on päivälleen 15 vuotta.
Albumia on sanottu maailman kalleimmaksi milloinkaan tehdyksi rock-albumiksi. Pelkästään albumin tuotantokustannukset olivat 13 miljoonaa dollaria. Levyä äänitettiin 15 eri studiossa, ja sillä soittaa 17 eri muusikkoa. Axl Rose oli ainoa alkuperäisen Guns N’ Rosesin jäsen, joka esiintyi levyllä. Muut jäsenet olivat jättäneet yhtyeen vuoden 1993 jälkeen.
Chinese Democracyn myynti albumin julkaisuviikolla oli pettymys, ja se nousi Billboard 200 -listan kolmannelle sijalle. Helmikuuhun 2009 mennessä albumi oli myynyt maailmanlaajuisesti 2,6 miljoonaa kappaletta. Suomessa Chinese Democracy oli kaksi viikkoa listaykkösenä, ja se pysyi virallisella albumilistalla 31 viikkoa.
Tapahtumia > 2004

Kitaristi Bucketheadin jätettyä yhtyeen maaliskuussa Axl Rose antoi lausunnon, jossa mainittiin albumin ilmestymisestä muutaman kuukauden kuluessa. Joulukuussa Guns N’ Roses -manageri Merck Mercuriadiaksesta tuli Sanctuary Music Groupin toimitusjohtaja. Tammikuussa 2005 Rose allekirjoitti Sanctuaryn kanssa julkaisusopimuksen, joka kattoi hänen menneen ja tulevan tuotantonsa ja myös uudet kappaleet, jotka Rose oli äänittänyt Universal Musicille.
Tapahtumia > 2005

Maaliskuun New York Timesin artikkelin mukaan albumin tuotantokustannukset olivat ylittäneet 13 miljoonaa dollaria, mikä tekisi siitä luultavasti kaikkien aikojen kalleimman levyn. Mercuriadis kuitenkin luonnehti artikkelia roskaksi kirjeessään Timesille. Hän väitti, että Timesin käyttämät lähteet eivät ole olleet tekemisissä projektin kanssa. Kesäkuussa Richard Fortus kertoi, että Rose oli äänittämässä albumin lauluosuuksia ja että levy olisi ilmestymässä ennen vuoden loppua, todennäköisesti jouluksi. Elokuussa Merck Mercuriadis kertoi, että Chinese Democracy on täysin valmis. Sp1at-sivusto kuitenkin kertoi, että levyn julkaisu saattaa taas siirtyä. Syinä olivat kitaristi Richard Fortuksen konsertointi Nenan kanssa ja vanhojen yhtyetovereiden, Slashin ja Duff McKaganin, Rosea vastaan nostama oikeushaaste.
Tapahtumia > 2006

Tammikuussa Rose kertoi Rolling Stone -lehdelle, että ”tänä vuonna ihmiset kuulevat uutta musiikkia”. Toukokuussa hän totesi, että bändillä on materiaalia kahden ja puolen albumillisen verran ja että levy julkaistaisiin syksyllä kiertueen yhteydessä. Rose vahvisti levyn julkaisuvuodeksi 2006 MTV Video Music Awards -tapahtumassa. Joulukuussa Axl Rose kertoi avoimessa kirjeessään, että albumi saatetaan julkaista maaliskuun kuudes päivä 2007. ”Tämä ei ole lupaus eikä valhe”, hän lisäsi.
Tapahtumia > 2007

Helmikuussa Del Jamesin kirjoittamassa artikkelissa bändin virallisella kotisivulla kerrottiin Chinese Democracyn nauhoitusten päättyneen. Kitaristi Ron Thalin sekä Frank Ferrerin kerrottiin olevan mukana albumilla.
Tapahtumia > 2008

Huhtikuussa Axl Rose antoi lopullisen Chinese Democracy -albumin materiaalin levy-yhtiön käsiin. Geffen Records vahvisti asian Therockradio.comille. Amerikkalainen kauppa Best Buy julkaisi levyn mahdollisen kappalelistan ja kannen. Lokakuun 22. päivä julkaistiin viimein virallinen julkaisupäivä: 23. marraskuuta 2008. Samaan aikaan Guns N’ Rosesin virallisille internet-sivuille ilmestyi kuunneltavaksi uusi single ”Chinese Democracy”.
Chinese Democracy World Tour 2009–

Chinese Democracy World Tour käynnistyi Aasiassa joulukuussa 2009. Kiertue käsitti konsertteja Aasiassa, Kanadassa ja Yhdysvalloissa. Kiertue sai hyvän vastaanoton ja arvostelut. Osa sen konserteista on ollut loppuunmyytyjä ja loput ainakin melkein täynnä.lähde? Kiertueen ohjelmistoon sisältyivät kaikki Chinese Democracyn kappaleet, melkein kaikki Appetite For Destructionin kappaleet sekä osa Use Your Illusion -levyjen ja GN' R Lies -levyn kappaleista.
Kappaleiden taustaa > Catcher in the Rye

Kappaleen ensimmäinen demo äänitettiin vuonna 1999, mutta se vuoti nettiin 2004. "Catcher in the Rye" on tehty tribuutiksi John Lennonille. Kappaleen soolosta on ollut kiistaa, sillä alun perin äänitetty Queen-kitaristi Brian Mayn soolo ei päätynyt levylle. Levyn soolot soittavat Robin Finck, Buckethead ja Bumblefoot. Kappaletta on esitetty livenä vuodesta 2009 lähtien.lähde?
Kappaleiden taustaa > I.R.S.

Kappaleesta vuosi julkisuuteen 23 sekunnin mittainen huonolaatuinen demo 2002 varsin pian varhaisen demoversion äänittämien jälkeen. "I.R.S." -kappaleesta levisi nettiin vielä sen jälkeen neljä demoa vuosina 2004, 2005, 2006 ja 2007. Kappaleen ovat säveltäneet Axl Rose, Paul Tobias sekä Dizzy Reed, ja sen on sanoittanut Axl Rose. "I.R.S." -kappaleessa on mukana sekä akustinen kitara ja sähkökitaroita. Kappale oli ensimmäinen valmis kappale albumille, ja se valmistui lopullisesti vuonna 2006 kitaristi Bumblefootin äänitettyä omat kitaraosuutensa albumille. Vaikka kitaristi Buckethead jätti yhtyeen 2004, hänen akustiset kitaraosuutensa jäivät kappaleeseen. Kappaleen liveversiota on kehuttu monta kertaa tehokkaammaksi ja energisemmäksi kuin studioversiota. "I.R.S." on ollut mukana yhtyeen keikkojen settilistalla jo vuodesta 2004 lähtien. Kappale on esitetty livenä yhtyeen Chinese Democracy -kiertueella vuodesta 2004 alkaen.lähde?
Kappaleiden taustaa > Madagascar

"Madagascar" kertoo enimmäkseen Axl Rosen tuntemuksista, ja kappale sisältää osan Martin Luther Kingin ”I Have A Dream” -puheesta sekä lainauksia elokuvista kuten Cool Hand Luke. Kappaletta on soitettu livenä vuodesta 2002 lähtien. "Madagascar" kuultiin myös vuonna 2002 MTV Video Music Awards -gaalassa. "Madagascar" sai hyvän vastaanoton, ja sitä on kehuttu jopa mestariteokseksi. Kappaletta on myös sanottu yhdeksi yhtyeen herkimmistä kappaleista.lähde? Killing Joken Youth työskenteli kappaleella yhtenä tuottajana, mutta kuvaili sessiota vaikeiksi sanoen: "Työskentelin levyllä aika monta kuukautta. Hän ei ollut tehnyt mitään edeltävänä 18 kuukautena."
Kappaleiden taustaa > Prostitute

"Prostituten" ovat säveltäneet Axl Rose ja Paul Tobias, ja sen on sanoittanut Axl Rose. Kappale on rockia, mutta siinä on myös vaikutteita poprockista ja industrial-musiikista. Kappaleen alussa on myös hip hop -rumpukomppi. "Prostitute" vuoti nettiin ensimmäisen ja ainoan kerran vuonna 2006, jolloin se oli vasta varhaisessa demovaiheessa.lähde?
"Prostitute" sai hyvän vastaanoton ja sitä kehuttiin nerokkaaksi yhdistelmäksi eri tyylisuunnista.lähde? Myös kappaleen nimi herätti kohua. "Prostitute" kertoo prostituoidusta, joka rakastuu mieheen. Mies ei kuitenkaan ota rakkautta tosissaan, koska nainen on prostituoitu.lähde?
Kappale on esitetty livenä yhtyeen Chinese Democracy -kiertueella vuodesta 2009 lähtien.lähde?
Kappaleiden taustaa > Riad N’ The Bedouins

"Riad N’ The Bedouins" äänitettiin vuosina 2000–2006, ja sen demoja vuoti julkisuuteen 4, vuosilta 2002, 2004, 2006 ja 2007. Kappaleen ovat säveltäneet Axl Rose sekä Tommy Stinson, ja sen on sanoittanut Axl Rose.  Kappaletta ei saatu esittää 2009–2010-kiertueella oikeuskohun takia. Se esitettiin ensimmäistä kertaa livenä 2004.lähde?
Kappaleiden taustaa > Sorry

"Sorry" vuosi nettiin ensimmäistä kertaa vuonna 2004. Sen jälkeen sitä esitettiin radiossa muutaman kerran. Kappale on äänitetty muista kappaleista poiketen vain kolme kertaa, minkä jälkeen se päätyi miksattavaksi. "Sorry" on tiettävästi äänitetty vuonna 2003. Axl Rosen ideasta Sebastian Bachin taustalaulu lisättiin kappaleeseen vuonna 2005.lähde?
Kappaleiden taustaa > There Was a Time

"There Was a Time" -kappaleen kitarasoolot soittavat Buckethead sekä Robin Finck. Kappale oli valmis jo vuonna 2000, mutta se julkaistiin vasta 2008. Sitä on esitetty Guns N' Rosesin Chinese Democracy -kiertueen keikoilla vuodesta 2009 lähtien.lähde?
Kappaleiden taustaa > This I Love

”This I Love” on yksi ainoista kappaleista, joka ei vuotanut nettiin ennen levyn julkaisua. Rose on sanoittanut ja säveltänyt kappaleen. Kappaleessa pianoa muista levyn kappaleista poiketen soittaa Axl Rose eikä Dizzy Reed. "This I Love" -kappaletta on soitettu livenä yhtyeen Chinese Democracy World Tour -kiertueella. Kappale on soitettu kaikilla vuosien 2009, 2010, 2011 ja 2012 keikoilla kolmea esiintymistä lukuun ottamatta.lähde?